Diari Oficial de la Generalitat Valenciana


Sumari del DOGV 1974, del 01-03-1993 (1993/827291)

RESOLUCIÓ de 3 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme d'Alacant, de la modificació puntual número 18, relativa a canvi de tipologies al Centre Cívic Las Chimeneas, del terme municipal de Petrer.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1974

Data del DOGV
:   01-03-1993

Secció del DOGV
:   ALTRES DISPOSICIONS

Número del document
:   1993/827291


Data del document
:   03-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 3 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme d'Alacant, de la modificació puntual número 18, relativa a canvi de tipologies al Centre Cívic Las Chimeneas, del terme municipal de Petrer.  
La Comissió Territorial d'Urbanisme, en la sessió del 16 d'octubre de 1992, va acordar: aprovar definitivament la modificació puntual número 18, relativa a canvi de tipologia al Centre Cívic Las Chimeneas, del terme municipal de Petrer.  
La Comissió Territorial d'Urbanisme, en la sessió del 16 d'octubre de 1992, a la vista de l?expedient de referència i basant-se en aquests:  
Antecedents de fet  
1. L'ajuntament, en la sessió plenària de 25 de juny de 1992, n'acordà l'aprovació inicial i l?exposició pública mitjançant anuncis apareguts en el Butlletí Oficial de la Província i en un dels diaris de més difusió provincial.  
2. La documentació la integren la memòria justificativa, els plànols d'informació i ordenació i unes normes urbanístiques.  
3. La finalitat d'aquest expedient és la modificació d'alineacions, redisseny de zones edificables i canvi de tipologia, de mitjana, amb reculada davantera i posterior, a avançada, amb reculada posterior únicament, i també la modificació d'una àrea d'ús esportiu mancomunat per una àrea edificable en un àrea del Centre Cívic Las Chimeneas.  
Consideracions tècnico- jurídiques  
I. La tramitació s'estima correcta, d'acord amb el que estableixen l'article 1 f4, per remissió del 129. 1, del text refós de 1992, i els articles 125 i del 127 al 130 del Reglament de Planejament, per remissió del 151.2 del mateix text legal.  
II. La documentació s'estima completa, de conformitat amb l'article 80.2 del text refós de 1992 i amb el 97 del Reglament de Planejament, i suficient tenint en compte la finalitat de la modificació plantejada.  
III. La proposta es considera tècnicament admissible ja que en l'expedient es demostra que no es produeix l'augment de l'edificabilitat que requeresca una major previsió d'espais lliures. Així mateix no té com a finalitat una diferent zonificació o ús urbanístic de zones verdes previstes pel pla. Les alteracions de les determinacions establertes en el planejament s'han d'emmarcar en el supòsit establert en l'article 26.5 del text refós 1992, i en l'article 154.4 del Reglament de Planejament.  
IV. La Comissió Territorial d'Urbanisme és competent per a l'adopció d'aquest acorda en virtut del que disposa l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i altres disposicions de general aplicació, va acordar: aprovar definitivament la modificació puntual número 18, relativa a canvi de tipologia al Centre Cívic Las Chimeneas. L'ajuntament ha de publicar íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la seua vigència, d'acord amb el que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre reforma del règim del sòl i ordenació urbana, de 26 de juny de 1992, i notificar el contingut d'aquesta resolució a tots els interessats que apareguen en l?expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovada pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 3 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.